Surse: Guvernul Orban pregătește prelungirea stării de alertă pentru încă 30 de zile.
Guvernul se reunește miercuri în ședință, la Palatul Victoria. Surse politice au declarat că starea de alertă ar putea fi prelungită pentru încă 30 de zile. Actuala etapă a stării de alertă se încheie în data de 16 iulie.
Guvernul ar urma să se reunească miercuri în şedinţă de urgenţă pentru a prelungi starea de alertă cu încă 30 de zile, potrivit unor surse politice. Actuala etapă a stării de alertă se încheie pe data de 16 iulie.Regulile ce vor fi valabile în noua etapă a stării de alertă vor fi stabilite în şedinţa Comitetului Naţional pentru Situaţii de Urgenţă.Guvernul nu are nevoie de încuviinţarea Parlamentului pentru a prelungi starea de alertă.Ministrul Sănătăţii a declarat recent că "prelungirea stării de alertă este aproape iminentă".Acesta a menţionat luni că România a ratat o nouă fază de relaxare de la 1 iulie, din cauza numărului mare de noi cazuri de îmbolnăvire. Marti, Grupul de Comunicare Strategică a anunţat 637 de noi cazuri de îmbolnăvire şi 30 de decese cauzate de COVID-19, în ultimele 24 de ore.